ที่ นม 72006/ ที่ทำการองค์การบริหารส่วนตำบลลาดบัวขาว

อำเภอสีคิ้ว จังหวัดนครราชสีมา 30340

กรกฎาคม 2561

เรื่อง ขอเชิญเข้าร่วมโครงการอบรมความรู้ขับเคลื่อนปรัชญาเศรษฐกิจพอเพียงตามแนวพระราชดำริ

เรียน ผู้นำชุมชน เกษตรกร ประชาชนในตำบลลาดบัวขาว

สิ่งที่ส่งมาด้วย กำหนดการ จำนวน 1 ฉบับ

ด้วยองค์การบริหารส่วนตำบลลาดบัวขาว จะจัดทำโครงการอบรมความรู้ขับเคลื่อน

ปรัชญาเศรษฐกิจพอเพียงตามแนวพระราชดำริ ในวันศุกร์ที่ 24 สิงหาคม 2561 เวลา 08.30 น. ณ หอประชุมองค์การบริหารส่วนตำบลลาดบัวขาว อำเภอสีคิ้ว จังหวัดนครราชสีมา มีผู้เข้าร่วมอบรม จำนวนทั้งสิ้น 60 คน ได้แก่ ผู้นำชุมชน เกษตรกร ประชาชนทั่วไปที่สนใจในตำบลลาดบัวขาว โดยมีวัตถุประสงค์เพื่อส่งเสริมความรู้ปรัชญาเศรษฐกิจพอเพียงให้แก่เกษตรกร ประชาชนในตำบลลาดบัวขาว

ได้น้อมนำแนวทางตามปรัชญาเศรษฐกิจพอเพียงไปประยุกต์ใช้ชีวิตประจำวัน ส่งเสริมการลดรายจ่าย การเพิ่มรายได้ การประหยัด และ การเรียนรู้การดำรงชีวิตอย่างมีเหตุมีผลให้แก่เกษตรกร ประชาชนในพื้นที่ตำบลลาดบัวขาวให้มีการพัฒนาตามแนวทางเศรษฐกิจพอเพียง

องค์การบริหารส่วนตำบลลาดบัวขาว อำเภอ สีคิ้ว จังหวัดนครราชสีมา จึงขอเชิญท่าน

เข้าร่วมอบรมตามโครงการอบรมความรู้ขับเคลื่อนปรัชญาเศรษฐกิจพอเพียงตามแนวพระราชดำริ  **ในวันศุกร์ที่ 24 สิงหาคม 2561 ณ หอประชุมองค์การบริหารส่วนตำบลลาดบัวขาว อำเภอสีคิ้ว จังหวัดนครราชสีมา ตั้งแต่เวลา 08.30 - 16.30 น.** หวังเป็นอย่างยิ่งจะได้รับความร่วมมือจากท่านด้วยดีและขอขอบคุณมา ณ โอกาสนี้

จึงเรียนมาเพื่อโปรดทราบ

ขอแสดงความนับถือ

(นายณรงค์ ภูมิจันทึก)

นายกองค์การบริหารส่วนตำบลลาดบัวขาว

กองส่งเสริมการเกษตร

โทรศัพท์/โทรสาร 044-756384

ผู้ประสานงาน : อำไพ สังเกตุ 089-8464212